CELEX: C2007/183/07
Language: fi
Date: 2007-08-04 00:00:00
Title: Asia C-259/05: Yhteisöjen tuomioistuimen tuomio (ensimmäinen jaosto) 21.6.2007 (Rechtbank te Rotterdamin (Alankomaat) esittämä ennakkoratkaisupyyntö) — Rikosoikeudenkäynti Omni Metal Serviceä vastaan (Asetus (ETY) N:o 259/93 — Jätteet — Kuparista ja PVC:stä koostuvat kaapelit — Vienti Kiinaan hyödynnettäväksi — Koodi GC 020 — Sekajäte — Kahden vihreässä jäteluettelossa mainitun aineen yhdistelmä — Tämä sekajäte ei sisälly kyseiseen luetteloon — Seuraukset)

4.8.2007   
            
            
               FI
            
            
               Euroopan unionin virallinen lehti
            
            
               C 183/5
            
         Yhteisöjen tuomioistuimen tuomio (ensimmäinen jaosto) 21.6.2007 (Rechtbank te Rotterdamin (Alankomaat) esittämä ennakkoratkaisupyyntö) — Rikosoikeudenkäynti Omni Metal Serviceä vastaan
   (Asia C-259/05) (1)
   
   (Asetus (ETY) N:o 259/93 - Jätteet - Kuparista ja PVC:stä koostuvat kaapelit - Vienti Kiinaan hyödynnettäväksi - Koodi GC 020 - Sekajäte - Kahden vihreässä jäteluettelossa mainitun aineen yhdistelmä - Tämä sekajäte ei sisälly kyseiseen luetteloon - Seuraukset)
   (2007/C 183/07)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank te Rotterdam
   Rikosoikeudenkäynnin asianosainen pääasiassa
   Omni Metal Service
   Oikeudenkäynnin kohde
   Ennakkoratkaisupyyntö — Rechtbank te Rotterdam — Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (EYVL L 30, s. 1) tulkinta — Eri materiaaleista koostuvien sellaisten kaapeleiden jätteiden, joiden halkaisija on 15 senttimetriä, katsominen tämän asetuksen liitteessä II olevan vihreän luettelon koodissa GC 020 tarkoitetuksi elektroniikkaromuksi — Mahdollisuus kuljettaa nämä jätteet ilman ilmoittamismenettelyä, tai tarve kuljettaa ne erikseen
   Tuomiolauselma
   
               1)
            
            
               Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1.2.1993 annetun neuvoston asetuksen (ETY) N:o 259/93, sellaisena kuin se on muutettuna 28.12.2001 annetulla komission asetuksella (EY) N:o 2557/2001, liitteessä II olevan vihreän jäteluettelon koodia GC 020 on tulkittava siten, että sähköjohdot kuuluvat siihen vain sillä edellytyksellä, että ne ovat peräisin elektroniikkalaitteista.
            
         
               2)
            
            
               Asetusta N:o 259/93, sellaisena kuin se on muutettuna asetuksella N:o 2557/2001, on tulkittava siten, että siitä seikasta, että yhdistelmäjäte muodostuu kahdesta aineesta, jotka molemmat mainitaan tämän asetuksen liitteessä II olevassa vihreässä jäteluettelossa, ei seuraa, että tällä asetuksella perustettua järjestelmää, joka koskee luettelossa mainittuja jätteitä, sovelletaan kyseiseen yhdistelmäjätteeseen.
            
         
      (1)  EUVL C 243, 1.10.2005.